Alfabungarotoksiini

Alfa-bungarotoksiini on myrkkyaine, joka on erään kraitteihin kuuluvan käärmeen (Bungarus multicinctus) tuottaman myrkyn komponentti. Se sitoutuu irreversiibelisti asetyylikoliinireseptoreihin, joita on hermo-lihasliittymissä. Toksiini aiheuttaa lihasten halvaannusta, hengityksen estymisen ja kuoleman. α-bungarotoksiini on myös selektiivinen vastavaikuttaja aivojen nikotiiniasetyylikoliinireseptoreille (nAChR), joten sillä on myös sovelluksia neurotutkimuksessa. Bungarotoksiini löydettiin Taiwanissa 1963.

Alfa-bungarotoksiinin kemiallinen kaava on C338H529N97O105S11, moolimassa 7 984,14 g/mol ja CAS-numero 11032-79-4. Puhdas α-bungarotoksiini on valkoinen, kiinteä yhdiste, joka liukenee osittain kylmään veteen. Toksiinia suositellaan säilytettäväksi −20 °C:n lämpötilassa. Se kykenee imeytymään elimistöön ihokosketuksen, ruoansulatuskanavan sekä hengityselinten kautta.

Katso myös 
Bungarotoksiinit

Lähteet

Aiheesta muualla 
Tocris: α-Bungarotoxin 
Toxin and Toxin Target Database (T3DB): alpha-Bungarotoxin 

Käärmeenmyrkyt
Eläinmyrkyt
Hermomyrkyt
Nikotiiniantagonistit